'Moordenaars' vas ná hulle jaar lank vlug | Maroela Media
'Moordenaars' vas ná hulle jaar lank vlug
Drie vermeende moordenaars is Donderdag vasgetrek nadat hulle vir langer as 'n jaar op die vlug was.
Kol. Jay Naicker, woordvoerder van die polisie, het gesê die verdagtes is in die vroeë oggendure by die KwaMashu-hostel vasgetrek deur die Inanda taktiese reaksie-eenheid . Die drie is deur die polisie gesoek vir 'n driedubbele moord wat in Maart 2014 gepleeg is.
Naicker het gesê Vusi Biyela (19), Anele Kubheka (18) en Sithembiso Makhathini (18) het op 21 Maart verlede jaar in Nkonjane-weg gestap toe hulle deur vyf mans oorval is. Die verdagtes het kontant geëis en toe die slagoffers nie kontant kon gee nie, het hulle 'n vyfliter-houer vol petrol op hulle uitgegooi en hulle aan die brand gesteek. Al drie slagoffers het ernstige brandwonde opgedoen en is later in die hospitaal dood.
Een van die slagoffers se selfone is Donderdag in die drie mans se besit gekry. Hulle sal Vrydag in die Ntuzuma-landdroshof verskyn op drie aanklagte van moord.
Motherwell-gemeenskap geskok oor selfmoord, poging tot moord
Prasa neem OB-verslag ernstig op
Kollig op gesondheidwerkers by Brit Awards
Boekresensie: Die Familiebybel
Snorkel en vang vis in 'n gesellige Sodwana
Die titel van die berig is natuurlik nie verkeerd nie maar neig om vir die eerste oomblik te klink soos moslems wat moord gepleeg het en na 'n vlugtog begin vas.
Omdat, Piet, Maroela Media verniet en pasella is bied Dave ook sy dienste vrylik, verniet en gratis aan.